Anna van der Breggen

| Anna van der Breggen |
| --- | --- |

Henkilötiedot
Syntynyt: 18. huhtikuuta 1990 (ikä 34)
Kansalaisuus:   Alankomaat
Pyöräilijä
Joukkue:  Team SD Worx - Protime
Laji:  maantie
Rooli:  ajaja
Ura
Ammattilaisjoukkue(et)
2009 2012–2013 2014−2016 2017–2020 2021 2025–:  Team Flexpoint Sengers Ladies Cycling Team Rabo-Liv Women Cycling Team Boels Dolmans SD Worx Team SD Worx - Protime
Suurimmat voitot
 Maantieajon olympiakulta 2016 Maantieajon maailmanmestaruus 2018, 2020 Aika-ajon maailmanmestaruus 2020 Maantieajon Euroopan-mestaruus 2016 Aika-ajon Euroopan-mestaruus 2020 La Flèche Wallonne 2015–2021 Giro Rosa 2015, 2017, 2020, 2021 Amstel Gold Race 2017 Liège-Bastogne-Liège 2017, 2018 Strade Bianche 2018 Flanderin ympäriajo 2018 UCI Women's World Tour 2017 GP de Plouay Bretagne 2019  Maantieajon Alankomaiden-mestaruus 2020  Aika-ajon Alankomaiden-mestaruus 2015, 2021 
 Tiedot päivitetty: 8. tammikuuta 2025 
Aiheesta muualla
www.annavanderbreggen.nl
  [ Muokkaa Wikidatassa ]   
| Mitalit> Maa:   Alankomaat.Naisten pyöräily. Olympialaiset  | Mitalit> Maa:   Alankomaat.Naisten pyöräily. Olympialaiset  | Mitalit> Maa:   Alankomaat.Naisten pyöräily. Olympialaiset  | Maa:   Alankomaat> Naisten pyöräily. |
| --- | --- | --- | --- |
|  Kultaa | Rio de Janeiro 2016 | maantieajo |  |
|  Pronssia | Rio de Janeiro 2016 | aika-ajo |  |
|  Pronssia | Tokio 2020 | aika-ajo |  |
| Maantiepyöräilyn MM-kilpailut  | Maantiepyöräilyn MM-kilpailut  | Maantiepyöräilyn MM-kilpailut  |  |
|  Kultaa | Innsbruck 2018 | maantieajo |  |
|  Kultaa | Imola 2020 | aika-ajo |  |
|  Kultaa | Imola 2020 | maantieajo |  |
|  Hopeaa | Richmond 2015 | aika-ajo |  |
|  Hopeaa | Richmond 2015 | maantieajo |  |
|  Hopeaa | Bergen 2017 | aika-ajo |  |
|  Hopeaa | Bergen 2017 | joukkueaika-ajo |  |
|  Hopeaa | Innsbruck 2018 | aika-ajo |  |
|  Hopeaa | Innsbruck 2018 | joukkueaika-ajo |  |
|  Hopeaa | Yorkshire 2019 | aika-ajo |  |
|  Hopeaa | Yorkshire | maantieajo |  |
|  Pronssia | Richmond 2015 | joukkueaika-ajo |  |
| EM-kilpailut  | EM-kilpailut  | EM-kilpailut  |  |
|  Kultaa | Plumelec 2016 | maantieajo |  |
|  Kultaa | Plouay 2020 | aika-ajo |  |
|  Hopeaa | Plumelec 2016 | aika-ajo |  |
|  Hopeaa | Glasgow 2018 | aika-ajo |  |
|  Pronssia | Herning 2017 | aika-ajo |  |
Anna van der Breggen (s. 18. huhtikuuta 1990 Zwolle) on alankomaalainen maantiepyöräilijä. Hän edusti Team Flexpoint -joukkuetta vuonna 2009, Sengers Ladies Cycling Teamia 2012–2013, Rabo-Liv Women Cycling Teamia 2014–2016 ja ennen ensimmäistä uransa lopettamista vuosina 2017–2021 Boels Dolmans / SD Worx -tallia. Tämän jälkeen hän työskenteli apulaisjoukkueenjohtajana SD Worx -tallissa, kunnes teki paluun Team SD Worx - Protime -tallin ajajaksi vuonna 2025..
Van der Breggen voitti La Flèche Wallonnen 2015. Hän kukisti toiseksi sijoittuneen Annemiek van Vleutenin 12 sekunnilla. Hän voitti samana vuonna Giro Rosan puolentoista mnuutin erolla Mara Abbottiin. Richmondin MM-kilpailuissa 2015 hän sai hopeaa sekä aika-ajossa kaksi sekuntia Linda Villumsenille hävinneenä että maantieajossa samalla ajalla Elizabeth Armitsteadin kanssa. Hän voitti La Flèche Wallonnen myös 2016 kukistettuaan toiseksi sijoittuneen Evelyn Stevensin kahdeksalla sekunnilla.
Rio de Janeiron kesäolympialaisissa 2016 van der Breggen voitti maantieajon kultaa ennen Emma Johanssonia ja Elisa Longo Borghinia. Aika-ajosta hän saavutti pronssia. Hän voitti samana vuonna maantieajon Euroopan-mestaruuden ja sai aika-ajossa hopeaa.
Van der Breggen voitti Amstel Gold Racen 2017 kukistaen toiseksi sijoittuneen Elizabeth Deignanin 55 sekunnilla. Kolme päivää myöhemmin hän voitti jälleen La Flèche Wallonnen 16 sekunnin erolla Deignaniin. Seuraavana sunnuntaina hän voitti Liège–Bastogne–Liègen 17 sekuntia ennen Deignania. Heinäkuussa hän voitti Giro Rosan minuutin ja kolmen sekunnin erolla Elisa Longo Borghiniin. EM-kilpailujen aika-ajossa hän saavutti pronssia. Bergenin MM-kilpailuissa hän sai hopeaa sekä henkilökohtaisessa että joukkueaika-ajossa.
Van der Breggen voitti Strade Bianche -kilpailun 2018 karattuaan kärkiryhmästä noin 20 kilometriä ennen maalia. Myöhemmin samana keväänä hän voitti Flanderin ympäriajon irrottuaan pääjoukosta 30 kilometrin päässä maalista. Hän kukisti toiseksi sijoittuneen Amy Pietersin yli minuutilla. La Flèche Wallonnen hän voitti neljännen kerran peräkkäin oltuaan maalissa kaksi sekuntia ennen Ashley Moolman-Pasiota. Muutamaa päivää myöhemmin hän voitti Liège–Bastogne–Liègen kuuden sekunnin erolla Amanda Sprattiin EM-kilpailujen aika-ajossa hän sai hopeaa. Innsbruckin MM-kilpailuissa hän voitti kultaa maantieajossa kolmen minuutin ja 42 sekunnin erolla hopeamitalisti Amanda Sprattiin. Lisäksi hän oli toinen henkilökohtaisessa aika-ajossa ja joukkueaika-ajossa.
Van der Breggen voitti 2019 La Flèche Wallonnen viidennen kerran peräkkäin kukistettuaan sekunnilla Annemiek van Vleutenin. Hän voitti samana vuonna GP de Plouay Bretagnen. Yorkshiren MM-kilpailuissa 2019 hän saavutti hopeaa sekä maantieajossa että aika-ajossa. Hän voitti 2020 maantieajon Alankomaiden-mestaruuden ja aika-ajon Euroopan-mestaruuden. Hän voitti saman vuoden Giro Rosan kokonaiskilpailun minuutin ja 14 sekunnin erolla Katarzyna Niewiadomaan Hän voitti 2020 maailmanmestaruuden sekä aika-ajossa 15 sekunnin erolla Marlen Reusseriin että maantieajossa minuutti ja 20 sekuntia ennen Annemiek van Vleutenia. Hän voitti samana vuonna La Flèche Wallonnen kuudentena peräkkäisenä vuonna kukistettuaan Cecilie Uttrup Ludwigin kahdella sekunnilla. Seuraavana vuonna hän otti kilpailussa seitsemännen peräkkäisen voittonsa kukistettuaan kahdella sekunnilla Katarzyna Niewiadoman Hän voitti 2021 Giro Rosan minuutin ja 43 sekunnin erolla Ashleigh Moolman-Pasioon. Vuodelle 2021 siirretyissä Tokion olympialaisissa van der Breggen sai aika-ajossa pronssia.